पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश के बहराइच जिले में दो दिन पहले सासापारा गांव में हुई युवक की हत्या का हत्यारा कोई और नहीं बल्कि उसकी पत्नी ही निकली। पत्नी का पहले से अपने प्रेेमी से अवैध संबंध चल रहा था। जिसकी जानकारी होने पर पति विरोध कर रहा था। पति का विरोध करना पत्नी को नागवार गुजरा और वह अपने प्रेमी को घर बुलाकर पति के मुंह में कपड़ा ठूंस दिया और गला दबा दिया। जिससे पति की मौत हो गई थी। पुलिस ने आरोपी पत्नी व उसके प्रेमी को गिरफ्तार कर जेल भेज दिया।
जानकारी के अनुसार, दरगाह थाना क्षेत्र के सासापारा गांव निवासी मुस्तफा के बेटे असलम की बीते 29 अप्रैल को संदिग्ध हालात में मौत हो गई थी। पिता की सूचना पर पहुंची पुलिस ने शव को पोस्टमार्टम के लिए भेजा। पोस्टमार्टम रिपोर्ट में गला दबाकर हत्या करने की पुष्टि हुई। पोस्टमार्टम रिपोर्ट आने के बाद पुलिस ने जांच शुरू की।
आसिया का मुनव्वर के साथ चल रहा था प्रेम संबंध
दरगाह थानाध्यक्ष अमित तिवारी ने बताया कि जांच में पता चला कि युवक की पत्नी आसिया का सोनू उर्फ मुनव्वर के साथ अवैध संबंध चल रहा था। जिसकी जानकारी असलम को हो गई थी। असलम ने कई बार विरोध किया तो आसिया ने अपने प्रेमी के साथ इसकी हत्या करने की साजिश रच डाली।
थानाध्यक्ष ने बताया कि 29 अप्रैल को आसिया ने अपने प्रेमी सोनू को लगभग चार-पांच बजे के बीच सुबह अपने घर बुलाया और दुपट्टा मुंह में ठूस दिया और गला दबाकर उसकी हत्या कर दी। थानाध्यक्ष ने बताया कि दोनों आरोपी को कटराबहादुर गंज मोड़ निकट मैदा मिल भिन्गा रोड के पास गिरफ्तार कर लिया। दोनों आरोपी को जेल भेज दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn